<classify> Benjamin Masese-Mwanza SERIKALI imepokea kivuko cha MV Ilemela ambacho ni kati ya vivuko vitatuvinavyojengwa na Kampuni ya Songoro Marine Transport na kukiingiza katika ZiwaVictoria kwa majaribio kabla ya kuanza kutoa huduma kati ya Kisiwa cha Bezi naKayenza vilivyopo wilayani Ilemela mkoani Mwanza. Kivuko hicho kilichojengwa kwa gharama ya Sh bilioni 2.7 kilipokewajana na Naibu Waziri wa Ujenzi, Uchukuzi na Mawasiliano, Atashasta Nditiye ambayealiagiza Wakala wa Ufundi na Umeme Temesa na Wakala wa Huduma za MeliTanzania Tasac kuhakikisha wanasimamia ukaguzi na kutoa leseni mara moja. Nditiye alisema kukamilika kwa kivuko hicho kutasaidia wananchi waBezi- Kayenze ambao walikuwa wanatumia mitumbwi na boti za watu binafsi kuwa nausafiri wa uhakika. Alisisitiza kuwa Serikali imekusudia kuboresha huduma za majinikatika bahari, maziwa na mito ili wananchi wote waweze kuwa na mawasilianoyatakayowezesha kukuza uchumi wao. Kivuko hiki kina urefu wamita 37, upana mita 10 na kitaelea ndani ya maji kati ya mita 0.75 hadi 1.4ambapo kitakuwa na uwezo wa kubeba tani 100, yaani abiria 200, magari 10 namizigo ambapo kimegharimu Sh bilioni 2.7 ambazo zimetolewa na Serikali. Hadi sasa mkandarasi ambaye ni Songoro Marine amekwishalipwaasilimia 90 ya fedha zote na baada ya ukaguzi wa Temesa na Tasac tunamaliziafedha zote, kama mnavyoona hapa kuna vivuko vingine viwili vinaendelea kujengwa,ambavyo ni MV Chato na MV Bugorola ambavyo navyo tutavipokea Februari mwakahuu, alisema Nditiye. Kwa upande wake, Mbunge wa Ilemela, Angelina Mabula ambaye pia niNaibu Waziri wa Ardhi, Nyumba na Maendeleo ya Makazi, alisema wakati anagombeaubunge ndani ya jimbo, aliwahidi wananchi kuwapo na kivuko ingawa hakikuwapokatika ilani ya CCM na baada ya kushinda aliamua kumwomba Rais Dk. JohnMagufuli kumsaidia. Naye Mtendaji Mkuu wa Temesa, Japhet Masele alisema hadi sasa RaisMagufuli ametoa Sh bilioni 9.9 katika bajeti iliyopangwa kwa mwaka wa fedha20192020 kwa ujenzi wa vivuko nchini kikiwamo cha MV Ilemela ambacho mkatabawake ulisainiwa Agosti 29, mwaka juzi na ujenzi kuanza Septemba mwaka huo. Katika hatua nyingine, Nditiye alimwagiza Meneja wa Mamlaka yaMawasiliano Tanzania TCRA Kanda ya Ziwa, Francis Mihayo kufanya utafiti waharaka na kubaini ni mnara gani unafaa kujengwa katika eneo la Bezi-Kayenze ilikuwa na mawasiliano kwa wananchi wanaoishi huko na maeneo jirani ya Ukerewe. Agizo hilo alilitoa baada ya Mbunge wa Ilemela, Mabula kumweleza kuwawananchi wa Bezi-Kayenze hawana mawasiliano na amekuwa wakipata shida, hususanpale inapotokea dharura katika Kituo cha Afya Sangabuye kinachohudumia wakazihao.  <topic>: kitaifa 